Avis: Bowie ville at asken skulle spres på Bali
Dersom det ikke er mulig å gjennomføre det buddhistiske ritualet, ønsker han at asken skal spres ut over øya. Det kommer frem av hans testamente, som New York Post har fått tilgang til. Ifølge avisen er det signert 25. august 2004. Rockelegenden døde tidligere i år, bare to dager etter at han ga ut sitt siste album. I 18 måneder hadde han holdt kampen mot kreften skjult for omverdenen. Plateanmeldelse: «Blackstar» Bare dager senere meldte britiske medier at Bowie allerede var blitt kremert i all hemmelighet. Ifølge New York Post er dette helt i tråd med 69-åringens ønsker.Ifølge avisen etterlater rockestjernen rundt 100 millioner dollar, altså nærmere 900 millioner kroner, til sin kone Iman og to barn Duncan Jones og Lexi Zahra Jones. David Bowies familie: Overveldet av støtten Iman er tilgodesett rundt halvparten av hans formue, i tillegg til parets leilighet på Manhattan i New York. Dokumentet skal imidlertid vise at Bowie ikke hadde tro på at kona kunne håndtere pengene selv. Formuen vil derfor bli håndtert av to advokater, skriver avisen. Iman skal ifølge testamentet få utbetalinger fra formuen fire ganger i året, i tillegg til at hun kan be om ekstra utbetalinger til å dekke helse, utdanning og vedlikehold. David Bowies siste Twitter-venn: Gud Datteren Lexie Zahra Jones (15) vil ikke merke noe særlig til arven med det første – hun må nemlig vente til hun er 25 år med å få tilgang til pengene.Sønnen Duncan Jones (44) får mest tillit i farens testamente. Han er tilgodesett en fjerdedel av farens formue – og får tilgang til alt med en gang, skriver avisen. Se: De siste bildene av Bowie I tillegg til familien er enkelte av Bowies ansatte tilgodesett «noen millioner dollar». Blant annet får barnevakten Marion Skene én million dollar, altså nesten ni millioner kroner.
David Bowies siste ønske var at asken hans skal spres under et buddhistisk rituale på øya Bali i Indonesia, melder The New York Post.